**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА ФАКУЛТЕТНИ ИНФРАСТРУКТУРНИ ПРОЕКТИ, ФИНАНСИРАНИ**

**ОТ СУБСИДИЯТА ЗА ПРИСЪЩА НАУЧНОИЗСЛЕДОВАТЕЛСКА ДЕЙНОСТ НА ТУ-ВАРНА – 2021г.**

1. Конкурсът е насочен към създаване на квалификационни центрове за обучение и сертифициране в областите, в които факултетите имат натрупан опит и доказан научен потенциал.

Срокът за изпълнение на проектите е двугодишен. Участващите в конкурса звена и колективи осигуряват съфинансиране не по-малко от 20% от стойността на проекта. Максималната стойност на субсидията за първата година е 16 000лв. Стимулират се колективите, декларирали възможност за привличане на повече допълнителни средства от други източници. Субсидията за втората година се договаря след приемане на отчета за първата година.

1. Изисквания към проекта:
	1. Актуалност на тематиката в научната област и интердисциплинарност;
	2. Обосновка на необходимостта от закупуването на специализирана апаратура, компютърна техника, лицензиран софтуер и оборудване;
	3. Средносрочен план за очаквана натовареност на новото материално осигуряване и реална оценка на възможностите за провеждане на научна и учебна дейност;
	4. Справка за наличната инфраструктура и материална база, свързани с реализацията на проекта;
	5. Участие на млади учени, докторанти и студенти в проекта;
	6. Оценка на риска на инвестициите;
	7. Обоснован финансов план – очаквани приходи от дейността на центъра и възможност за самоиздръжка.
	8. Декларация на ръководителя на колектива за осигурено съфинансиране в необходимия размер.
2. Средствата от субсидията могат да се изразходват за:
	1. Закупуване на материални активи и лицензиран софтуер – не по-малко от 80% от стойността на субсидията;
	2. Офис обзавеждане – до 10% от стойността на субсидията;
	3. Консумативи и материали за използване на оборудването – до 10% от стойността на субсидията.
	4. За външни услуги чрез ВТП или други фирми и физически лица, неучастващи в колектива, разработващ проекта – до 10% от стойността на субсидията.
3. Средствата от съфинансирането се изразходват за придобиване на допълнителни материални активи и доставка на софтуер.
4. Предложенията за проекти трябва да се разработени според публикуваните на web-сайта на университета указания и бланки, изпратени на електронен адрес nis@tu-varna.bg и предадени в хартиен вариант в НИС до 22.03.2021г.
5. Централната конкурсна комисия (ЦКК) определя по двама рецензенти за всеки проект.
6. Рецензираните проекти се класират от ЦКК и се утвърждават със заповед на Ректора на университета.
7. Договорите за изпълнение на проектите влизат в сила след приемане от ЦКК на подробна техническа спецификация.

Зам. Ректор НД:

/проф. д-р инж. Т. Ганчев/